༄༅། །གྲུབ་ཆེན་བཅུ་དང་ཕྲ་མོ་བརྒྱད་ཀྱི་ཞལ་ཤེས་གསལ་བྱེད་་་་་་་
བཞུགས་སོ། །དུས་གསུམ་སངས་རྒྱས་ཐམས་ཅད་ཀྱི་ངོ་བོ་དཔལ་ལྡན་བླ་མ་དམ་པའི་
ཞབས་ཀྱི་པདྨོ་དྲི་མ་མེད་པ་ལ་སྒོ་གསུམ་གུས་པས་ཕྱག་འཚལ་ལོ། །དཔལ་ལྡན་མཐུ་་་་་
250

སྟོབས་དབང་ཕྱུག་དང༌། །བརྩེ་ཆེན་ས་ཆེན་ཀུན་སྙིང་གི །ཐུགས་ཀྱི་ཉིང་ཁུ་བདུད་་་་་
རྩིའི་བཅུད། །ཟབ་དོན་རིན་ཆེན་སྦས་བཤད་ཀྱི། །ལམ་གྱི་ཆ་ལག་གྲུབ་ཆེན་བཅུ། །
ཕྲ་མོ་བརྒྱད་དང་བཅས་རྣམས་ལ། །ལ་ལ་ཞལ་ལས་ཤེས་ཞེས་གསུངས། །ལ་ལ་བརྡ་
ཡི་སྐད་ཀྱིས་བསྒྲིབས། །ལ་ལ་ཅུང་ཟད་དཀྲུགས་ཏེ་གསུངས། །དེ་དོན་བདག་གིས་་་་་
ཅུང་ཟད་བྲི། །དེ་ལ་དང་པོ་ཚེ་སྒྲུབ་པའི་སྐབས་ན། རྩ་བྷ་སནྟའི་ནང་དུ་བསམ་པ་ནི།
དབུ་མ་དང་རྒྱུད་འབྲེལ་བའི་སྲོག་པ་རྩའི་ནང་དུ། སྙིང་གའི་ཧཱུཾ་ཡན་ཆད་ཀྱི་ཡིག་འབྲུ་
རྣམས་བསམ། ལྟེ་བའི་ཨ་ཡང་དབུ་མའི་ནང་དུ་བསམ་མོ། །རྡོ་རྗེ་ཆུ་འཐུང་གི་སྐབས་
ན༑ རུས་སྦལ་བསྐུམ་པའི་འཁྲུལ་འཁོར་ནི། པུས་མོ་གཉིས་དང་ལག་པ་གཉིས་བྲང་་་
དང་ལྟོ་བ་ལ་སྦྱར། མཇིང་པ་ཐུང་ཧྲིལ་གཏོང་བའོ། །ཕྱི་འཁྲུལ་འཁོར། ནང་་་་་་
འཁྲུལ་འཁོར། གྱེན་འདེད་ཀྱི་འཁྲུལ་འཁོར་གསུམ་ནི། ཕྱི་འཁྲུལ་ལ། འོག་སྒོ་་་་་་་
དྲག་ཏུ་བསྡམས་ནས་རླུང་ཡར་འཐེན་པ་དང༌། འོག་སྒོ་ཀློད་ནས་ཤུགས་བསྐྱེད་དེ་རྒྱབ་་་་
རླུང་མར་འཕུལ་བ་གཉིས་སོ། །ནང་འཁྲུལ་ལ། ཤུགས་བསྐྱེད་ནས་རྒྱུ་ཞབས་ཡར་་་་་་
འཐེན་པ་དང༌། མར་ལ་རྒྱུ་ཞབས་འཕུལ་བ་གཉིས་སོ། །གྱེན་འདེད་ཀྱི་འཁྲུལ་འཁོར་
ལ༑ རུས་སྦལ་བསྐུམ་པའི་འཁྲུལ་འཁོར་བཅས་ནས་ངག་འདྲེན་པ་ཞི་དྲག་མང་དུ་བྱེད་་་་
པའོ༑ །རྒྱབ་རླུང་ཡར་འཐེན། མདུན་རླུང་མར་འཕུལ་བ་ལ་སོགས་གོང་གིས་ཤེས་་་་་་་
པར་ནུས་སོ། །ཐིག་ལེ་འཛག་མེད་ཀྱི་སྐབས་ན། གླིང་བཞི་གཅིག་ཏུ་བསྡུས་པ་་་་
ལག་པས་མཆོག་གི་རྩ་བཅིང་བ་ནི། རྐང་པ་གཉིས་སྐྱིལ་ཀྲུང་བཅས་ཏེ། ལག་པ་་་་་་
གཉིས་ཀྱིས་གསང་བའི་རྡོ་རྗེ་ནས་བཟུང་སྟེ་དམ་དུ་བསྡམ་པའོ། །འདི་ནི་ཡང་དག་པའི་་
མན་ངག་ཞིག་གོ །ཁ་ཁཱ་མུ་ཁ་ནི་རྩ་རྐྱང་མ། དུས་ཀྱི་མེ་ནི་རྩ་རོ་མའི་ཆ་ཤས་སོ། །
དབང་སྡུད་ཀྱི་སྐབས་ན། སྤྱིའི་དམིགས་པ་སྔོན་འགྲོའི་ཚུལ་དུ་བསྟན་པ་དང༌།
བྲག་གི་དམིགས་པ་དངོས་གཞིའི་ཚུལ་དུ་བསྟན་པ་གཉིས་ཤུགས་ཀྱིས་གསུངས་ལ།
དང་པོ། དཀྱུས་ན་གསལ་ལ། གཉིས་པ་ལ་བཞི་སྟེ། རྟེན་བཅའ་བ། བསྙེན་པ།
འཆང་བའི་ཚུལ། ཡུན་རིང་དུ་མ་གྲུབ་ན་མྱུར་དུ་འགྲུབ་པའི་ཐབས་བསྟན་པའོ། །དང་
པོ་ནི། ཟངས་ཀྱི་རྡོ་རྗེ་རྩེ་དགུ་པ་མཛུབ་གང་བ་ཞིག་བྱས་ལ། དེའི་ལྟེ་བ་དང་པད་་་་་་་
251
་་

འདབ་རྣམས་ལ་ཙནྡན་དམར་པོའི་ཆུས་རྒྱལ་པོ་དབང་དུ་སྡུད་ན་ལྕགས་ཀྱུ། ཕལ་པ་ལ་་་
ཞགས་པ། བུད་མེད་ལ་པདྨའི་ཕྲེང་བ་བྲིའོ།། ༈ གཉིས་པ་བསྙེན་པ་ནི། རྡོ་རྗེ་་་་
དེ་མདུན་དུ་བཞག་ལ། ལྕགས་ཀྱུ་བྲིས་ན་ཨོཾ་ཛཿཧོཿ ཨཱ་ཀཪྵ། ཨཾ་ཀུ་ཤཱ་ཡ་ཛཿ
ཞེས་དང༌། ཞགས་པ་བྲིས་ན། ཨོཾ་ཧཱུྃ་ཧྲཱིཿ ཨཱ་ཀཪྵ་ལ་སོགས་པ་དང༌། པད་ཕྲེང་་་་
བྲི་ན། ཨོཾ་བཾ་ཧྲཱིཿ ཨཱ་ཀཪྵ་ལ་སོགས་པའི་སྔགས་ཁྲི་བརྗོད་ཅིང༌། སེམས་ཀྱིས་་་་
སྔགས་ཀྱི་འོད་ཟེར་དང་ལྕགས་ཀྱུ་ལ་སོགས་པ་གང་བྲིས་པ་དེའི་འོད་ཀྱིས་བསྒྲུབ་བྱ་དེ་རང་
དབང་མེད་པར་བཀུག་ནས་རྡོ་རྗེ་དེའི་ལྟེ་བ་དང་པད་འདབ་རྣམས་ལ་བསྟིམ་མོ།། ༈
གསུམ་པ་རྟེན་དེ་འཆང་བའི་ཚུལ་དཀྱུས་ན་གསལ།། ༈ བཞི་པ་ནི་ཡུན་རིང་དུ་ཐོགས་
ན་བསྒྲུབ་བྱ་དེས་མ་ཚོར་བར་དེའི་ལུས་ལ་རྡོ་རྗེ་དེས་རེག་པར་བྱའོ། །ནོར་སྒྲུབ་པའི་་་་་་
སྐབས་ན། དེ་ལྟར་རྒྱས་པའི་དུས་ནས་བཟུང་སྟེ་རོ་ཧི་ཏའི་དུས་ན་སྲོག་ནས་རླུང་རྒྱུ་བའི་་
དུས་ན་ཉམས་སུ་བླང་སྟེ། ཞག་ཉི་ཤུ་རྩ་གཅིག་གིས་འགྲུབ་པར་འགྱུར་རོ། ཞེས་་་་་
གསུངས་ཏེ། འདི་ལ་གཉིས། འཇིག་རྟེན་གྱི་ནོར་བསྡུ་ཞིང་ཟླ་བ་སྤེལ་བ་དང་། ཟླ་་
བ་རླུང་གིས་དྲང་ཞིང་ནོར་བུ་སྤེལ་བའོ། །དང་པོ་ལ། དུས་གཞན་རྣམས་དཀྱུས་
བཞིན་ལ། རྒྱས་པའི་དུས་ཤེས་གསུངས་པ་ནི་ཡར་ངོའི་ཚེས་པ་གཅིག་གི་དུས་སོ། །
དེའི་ཚེ་ནོར་རྒྱུན་མའི་འཁྲུལ་འཁོར་དང༌། དམིགས་པ་གཞན་དཀྱུས་བཞིན་བྱས་ལ།
རང་ཉིད་ནོར་རྒྱུན་མར་གསལ་བའི་རྩ་མཛེས་པའི་རྐེད་པ་ལ་སོགས་པའི་གནས་ཅི་རིགས་་་
སུ་བྱང་ཆུབ་སེམས་ཀྱི་ངོ་བོ་ཟླ་བའི་དཀྱིལ་འཁོར་ཡུངས་འབྲུ་ཙམ་ཞིག་བསམས་ལ། དེ་
ས་རླུང་དང་སུཾ་གྱི་འོད་ཟེར་གྱི་སྤྲོ་བསྡུས་འཇིག་རྟེན་གྱི་ནོར་ལྟེ་བའི་རིན་པོ་ཆེ་ལ་བསྟིམ་་་
པའི་ཚེ་རྩ་མཛེས་པའི་ནང་གི་ཟླ་བའི་དཀྱིལ་འཁོར་དེའང་ཅུང་ཟད་རེས་ཆེར་སོང་བར་་་་་་
བསམ༑ དེ་ལྟ་བུའི་ཚུལ་ཚེས་གཅིག་གི་ཐོ་རངས་ནས་བཟུང་ནས་ཞག་བདུན་ཕྲག་་་་་་
གཉིས་ཏེ་ཡར་ངོའི་ཚེས་བཅུ་བཞིའི་བར་གྱི་ཐོ་རངས་ཀྱི་ཆ་ལ་རླུང་ཁུག་པ་ཉིས་བརྒྱ་ཉི་ཤུ་་་
རྩ་ལྔ་པ་རེ་རེ་བྱ། ཚེས་བཅུ་བཞིའི་རླུང་ཁུག་པ་རྣམས་རྫོགས་པ་དང༌། ལྟེ་བའི་རིན་་་་
པོ་ཆེ་དེ་འཇིག་རྟེན་གྱི་ཁམས་ཀྱི་ནོར་མཐའ་དག་འདུས་པའི་ངོ་བོར་བསམ། རྩ་མཛེས་་་
པའི་ནང་གི་ཟླ་བའི་དཀྱིལ་འཁོར་དེས་རྩ་མཛེས་པའི་སྤྱི་བོ་ནས། དབུ་མའི་མས་སྣའི་
252

བར་གཉིས་གང་བའི་ཟླ་བ་ལྟ་བུར་འོད་དང་བཅས་པས་དཀར་ཆིལ་ཡོངས་སུ་གང་བར་་་་་
བསམ་མོ།། ༈ གཉིས་པ་ཟླ་བ་རླུང་གི་སྦྱོར་བས་དྲང་ཞིང་རིན་པོ་ཆེ་སྤེལ་བ་ནི། རོ་
ཧི་ཏའི་དུས་ན་སྲོག་ནས་རླུང་རྒྱུ་བའི་དུས་ཞེས་གསུངས་པ་ནི། ཚེས་པ་བཅོ་ལྔའོ། །
དེའི་ཐོ་རངས་ཀྱི་ཆ་ལ་རང་ཉིད་ནོར་རྒྱུན་མར་གསལ་གདབ། རྐང་པའི་འཁྲུལ་འཁོར་་་་་
ཡང་གོང་བཞིན་བྱ། ཕྱག་རྒྱ་འཆའ་བའི་ཚུལ་མན་ངག་གི་ཚིགས་སུ་བཅད་དེ་གསུངས་་་་
པ་ནི། ལག་པ་གཡས་པ་གཟེར་ཆེན་གནད། །གཡོན་པ་རྡོ་རྗེ་རྩེ་ལྔ་པ། །རིན་ཆེན་་
མང་གིས་བརྩེ་བར་བྱ། །ཞེས་པ་ནི། གཟེར་ཆེན་གནད་ནི། ལྟེ་བ་ལུས་ཀྱི་གཟེར་་་་
དང་འདྲ་བས་ན་ཕྱག་རྒྱ་འཆའ་བའི་གནས་ལྟེ་བ་རུ་ལག་པ་གཡས་པའི་གུང་མོའི་རྒྱབ་ཏུ་་་་་
མཛུབ་མོ་སྦྱར་བ་བཞག་ལ། གཡོན་པ་རྡོ་རྗེ་རྩེ་ལྔ་པ། ཞེས་པ་ནི། ལག་པ་གཡོན་་
པའང་གུང་མོའི་རྒྱབ་ཏུ་མཛུབ་མོ་སྦྱར་ཏེ། ལྟེ་བ་རུ་གུང་མོ་གཉིས་རྩེ་སྦྱར་བས་རྡོ་རྗེ་རྩེ་་་་
ལྔ་པའི་ཕྱག་རྒྱ་ལྟ་བུར་འབྱུང་ལ། དེ་ཉིད་ལས་མཛུབ་མོ་གཉིས་ནང་དུ་བཀུག་ལ་མཐེ་་་་་
བོང་གཉིས་དང་རྩེ་སྦྱར། སྲིན་ལག་གཉིས་དང་མཐེའུ་ཆུང་གཉིས་ཕྲལ་བཏ་ནས་་་་་་
བརྐྱངས་པས་རིན་པོ་ཆེ་འབར་བའི་ཕྱག་རྒྱ་འབྱུང་སྟེ། ཕྱག་རྒྱ་འཆའ་བའི་ཚུལ་ལོ། །
རིན་ཆེན་མང་གིས་བརྩེ་བར་བྱ། ཞེས་པ་ནི། རིན་པོ་ཆེ་འོད་ཟེར་མང་པོའི་ཕྱག་རྒྱ་་་་་
དང་༑ དམིགས་པས་ནོར་འབྱུང་བའི་ལས་སྒྲུབ་ཅེས་པའི་དོན་ཏོ། །སེམས་ཀྱི་་་་
དམིགས་པས་ལྟེ་བའི་ནང་གི་རིན་པོ་ཆེ་འབར་བ་དང༌། རྩ་མཛེས་པའི་ནང་གི་ཟླ་བའི་་་་་
དཀྱིལ་འཁོར་ཡང་གསལ་གདབ། རླུང་སྲོག་ནས་ཕྱིར་འགྲོ་བའི་ཚེ། རྩ་མཛེས་པའི་་་་
ནང་གི་ཟླ་བ་དེ་ཅུང་ཟད་ཤུད་ཙམ་ཡར་བྱུང་ནས། དེའི་འོད་ཟེར་ལྟེ་བའི་རིན་པོ་ཆེ་ལ་་་་་
ཕོག་པས། རིན་པོ་ཆེ་དེའང་ཅུང་ཟད་རེས་ཆེ་རུ་སོང་བར་བསམ། དེ་ལྟ་བུའི་ཚུལ་་་་་
ཚེས་པ་བཅོ་ལྔའི་ཐོ་རངས་ནས་བཟུང་སྟེ། ཞག་བདུན་ཕྲག་གཅིག་སྟེ་ཉི་ཤུ་རྩ་གཅིག་གི་་
བར་གྱི་ཐོ་རངས་ཀྱི་ཆ་ལ་རླུང་སྲོག་ནས་ཕྱིར་འགྲོ་བའི་ཉིས་བརྒྱ་ཉི་ཤུ་རྩ་ལྔ་པ་རེ་རེ་བྱ།
ཉི་ཤུ་རྩ་གཅིག་གི་དུས་སུ་ཐུན་གྱི་སྟོད་ལ་ཟླ་བ་དེས་ཡས་སྣས་ལྟེ་བའི་ནོར་བུའི་མཚམས་་་་་
སུ་སླེབ། མས་སྣས་མཆོག་གི་ཟེ་བ་སྟེ། དབུ་མའི་མས་སྣའི་ནང་དུ་ཆུད་པ་ཙམ་་་་་་
བསམས་ལ། རླུང་གི་ཐུན་རྫོགས་པ་དང༌། ལྟེ་བའི་རིན་པོ་ཆེ་དེ་རབ་ཏུ་རྒྱས་ཏེ།
253

རང་གི་ལུས་ཐམས་ཅད་རིན་པོ་ཆེ་དེའི་ངོ་བོར་གྱུར། ཟླ་བའི་དཀྱིལ་འཁོར་དེའང་འོད་་་་་
དང་བཅས་ཏེ། ལྟེ་བའི་རིན་པོ་ཆེ་དེ་ལ་ཐིམ་པའི་ཚུལ་གྱིས་ལུས་ཀྱི་ཆ་ཤས་མཐའ་དག་་་
ལ་ཁྱབ་པར་ཐིམ་པར་བསམ་མོ། །དམིགས་པ་འདི་ལ་ཟླ་བ་འགེངས་པའི་གདམས་པ་་་་
ཞེས་བྱ་གསུངས་ཏེ། ཟླ་བས་ལུས་ཐམས་ཅད་གང་བར་བྱེད་པའི་དོན་ཏོ། །དེ་ལྟར་ན་
དམིགས་པ་གོང་མ་ལ་བདུན་ཕྲག་གཉིས། འོག་མ་ལ་བདུན་ཕྲག་གཅིག་སྟེ་སྟེ་་་་
གཅིག་གོ །དེའི་བར་གྱི་ཐོ་རངས་ཀྱི་རླུང་རྩོལ་བ་ནས་རྒྱུ་བ་རྣམས་ཀྱང་རྩོལ་བ་བཀག་་་་
ལ་སྲོག་ནས་རྒྱུ་རུ་གཞུག་གོ། ༈ སྐྱེ་བ་བརྟག་པ་ལ། དམྱལ་བ་དང་ཡི་དྭགས་་་་་
གཉིས་ཀྱི་ཕྱི་ནང་གི་འཁོར་ལོ་རྣམས་ལ་རིགས་དྲུག་གི་ས་བོན་མས་རིམ་གྱིས་གཡོན་སྐོར་་
དང་༑ གཡས་སྐོར་དུ་བྲིས་པ་གཉིས་པོ་ཁ་སྦྱར་རོ། །དེའི་སྟེང་དུ་དུད་འགྲོའི་དང་ལྷ་་་་
མ་ཡིན་གྱི་ཕྱི་ནང་ལ་ཡས་རིམ་དང་མས་རིམ་གྱིས་བྲིས་པ་གཉིས་པོ་ཁ་སྦྱར་རོ།
།དེའི་་་
སྟེང་དུ་མི་དང་ལྷའི་ཕྱི་ནང་ལ་ཡས་རིམ་དང་མས་རིམ་གྱིས་བྲིས་པ་གཉིས་ཁ་སྦྱར་རོ། །
གཏད་དེ།
ཁ་སྦྱར་གྱི་འཁོར་ལོ་གཉིས་གཉིས་ཀྱི་ཡི་གེ་རྣམས་ལ་རིམ་བཞིན་ཤེས་པ་དུས་གཅིག་ལ་་་
།དང་པོ་དམྱལ་བའི་འཁོར་ལོ་ནང་མའི་ལྟེ་བའི་ཏྲི་ཡིག་ལ་སེམས་འཛིན་པའི་་
ཚེ༑ འཁོར་ལོ་གོང་མ་ཡི་དྭགས་ཀྱི་འཁོར་ལོ་ནང་མའི་ལྟེ་བའི་པྲེ་ཡིག་ལའང་ཤེས་པ་་་་་
གཏད༑ དེ་ནས་རླུང་ཕྱིར་འགྲོ་བའི་དུས་སུ་གོང་འོག་གི་ཕྱིའི་ལྟེ་བའི་ཏྲི་དང་པྲེ་ལ་ཤེས་་་་་
པ་གཏད། དེ་ནས་ནང་དང་ཕྱིའི་རིགས་དྲུག་གི་ཡི་གེ་ལ་ཤེས་པ་གཏད་དེ། རླུང་འགྲོ་་
འོང་དང་བསྟུན་ནོ། །འཁོར་ལོ་གོང་མ་གཞན་རྣམས་ལའང་དེའི་རིགས་པས་ཤེས་པར་་་་
བྱའོ༑ །སྟ་ཟུར་ནི་དཔུང་པའོ། །རྒན་པོ་དང་མིང་མེད་ནི་མཐེབ་ཆེན་དང་སྲིན་ལག་གོ །
རྣལ་འབྱོར་དབང་ཕྱུག་ཆེན་པོ་སོ་བ་ནཱ་ཐ་ན་བཞུགས་པའི་འཁྲུལ་འཁོར་ནི། རྐང་པ་་་་
གཉིས་སྐྱིལ་ཀྲུང་ཅུང་ཟད་ཀྲོང་བར་བཅས། ལག་པ་གཡས་པ་སྟན་ལ་བཙུགས།
གཡོན་པ་ཁུ་ཚུར་བྱས་ཏེ་པུས་མོ་གཡོན་པའི་སྟེང་དུ་གཞག་གོ །ཉི་ཟླ་ཁ་སྦྱོར་གྱི་ས་་་་
སྦྱོང་ནི། རྐང་པ་གཉིས་སྐྱིལ་ཀྲུང་བཅས། ལག་པ་གཉིས་ཀྱིས་བརླ་གཉིས་ལ་འཇུས་་
ནས༑ ལུས་ཀྱི་སྟོད་སྨད་ཀྱི་ལུས་སྦྱོང་མང་དུ་བྱ་ཞིང༌། ཁྱད་པར་དུ་རོ་སྨད་ཡར་ཁུམ་་་་
བྱས་ཏེ། ཨཱཿ ཞེས་དྲག་ཏུ་བརྗོད་པ་དང༌། རོ་སྟོད་རོ་སྨད་ཀྱི་སྟེང་དུ་ཤུགས་བསྐྱེད་་་
254

ནས་ལུས་ཀྱི་ལྕིད་ལྡིགས་ལྡིགས་བསྐྱུར་བར་བྱའོ། །ལུས་ཆ་གསུམ་ཆ་རུ་མཉམ་པ་ནི།
ལུས་ཙོག་པུར་བྱེད་པའོ། །རླུང་ཐབས་ཀྱི་རྒྱུ་བ་དང་ཤེས་རབ་ཀྱི་རྒྱུ་བ་ནི། ཆུ་ཆུརླུང་་་་་་་
དང་རླུང་གི་རླུང་ཐབས་ཀྱི་རྒྱུ་བ། ས་རླུང་དང་མེ་རླུང་ཤེས་རབ་ཀྱི་རྒྱུ་བ། ཡང་ཆུ་རླུང་་
ཐབས་ཀྱི་རྒྱུ་བ། རླུང་གི་རླུང་ཤེས་རབ་ཀྱི་རྒྱུ་བ། ས་རླུང་ཐབས་ཀྱི་རྒྱུ་བ། མེ་རླུང་་་
ཤེས་རབ་ཀྱི་རྒྱུ་བ། ཡང་རྩོལ་བ་ནས་རྒྱུ་བ་ཐབས་ཀྱི་རྒྱུ་བ། སྲོག་ནས་རྒྱུ་བ་ཤེས་་་་་་
རབ་ཀྱི་རྒྱུ་བའོ། །ཤར་དང་བྱང་ནི་ཆུ་དང་རླུང་གི་ཕྱོགས། །ལྷོ་དང་ནུབ་ནི་ས་དང་་་་་་་
མེའི་ཕྱོགས། །ཕ་ཤིང་གཅིག་དང་མ་ཤིང་གཅིག་གཉིས་ཀྱི་ཕྱོགས་རེ་རེའི་གུང་ཅུང་ཟད་་
མཐོ་བ་ཕྱོགས་གཅིག་མཉམ་པོར་གཞོགས་ལ་གུང་མཐོ་བ་གཉིས་པོ་སྦྱིན་ལ་སོགས་པས་་་་་
སྦྱར་བས་ལོགས་གཉིས་སུ་པི་ཝང་ལྟ་བུ་གཉིས་འབྱུང་ལ། དེ་རུའང་ཕ་ཤིང་གཅིག་དང་་་
མ་ཤིང་གཅིག་གཉིས་སྔར་བས་ཅུང་ཟད་ཞེང་ཆུང་བ་རེ་བཅུག་པས་གྲུ་བཞིའི་དབྱིབས་སུ་་་་
འབྱུང་ལ། དེ་གཟོད་ལེགས་པོར་བཟོའོ། །མོའི་གཞི་པདྨ་འདབ་བརྒྱད་ཅིག་བྲི་ལ།
ཕྱོགས་བཞིའི་པ་དམིགས་ལ་ས་བྲི། མཚམས་བཞིར་འབྱུང་བཞི་བྲི། དབུས་སུ་ཤིང་་་
འབྱུང་བཞི་བྲིས་པ་གཞག་གོ །འདི་ནི་བླ་མའི་བཀའ་དྲིན་གྱིས། །ཁོ་བོའི་སྙིང་ལ་ངེས་
པར་བབས། །ཐེ་ཚོམ་སོམ་ཉི་བདག་ལ་མེད། །དམ་པའི་གསུང་ལ་ཡིད་ཆེས་སྐྱེས། །
འདི་ལས་དགེ་བ་གང་བསྐྲུན་དེས། །བླ་མའི་དགོངས་པ་རྫོགས་བྱེད་ཤོག །སྣོད་ལྡན་་
སྐྱེ་བོ་མ་གཏོགས་པ། །ཀུན་ལ་བསྟན་པར་མི་བྱའོ། །ཞེས་སྙོམ་ལས་པ་བུདྡྷ་ས་་་་་་
བརྗེད་བྱང་དུ་བྲིས་པ་དགེའོ།།